Hattan

Dato' Haji Mohd Shukri Shahabudin (lahir 21 Disember 1964) atau lebih dikenali sebagai Hattan merupakan seorang penyanyi, pelakon dan penggubah lagu Malaysia. Lagu "Memburu Rindu" ciptaan M. Nasir telah menaikkan nama Hattan selaku penyanyi solo yang popular di awal tahun 1991.

Kerjaya muzik
Beliau dilahirkan di Seri Menanti, Negeri Sembilan. Sebelum bergiat aktif sebagai penyanyi solo Hattan pernah menganggotai Kumpulan FRU dan pernah merakamkan album yang berjudul Kelahiran pada tahun 1988. 

Beliau kemudiannya meneruskan kerjaya sebagai penyanyi solo dan telah melahirkan deretan album-album yang mengandungi banyak lagu popular sepanjang zaman. Antara lagu-lagu beliau yang masih menjadi siulan sehingga kini ialah Memburu Rindu, Mahligai Syahdu, Dari Kekasih Kepada Kekasih, Rendang Tak Berbuah, Rindu Bertandang Lagi dan Rona-rona Cinta. Beliau juga turut mempopularkan loghat Negeri Sembilan menerusi lagu Biso Bonar.

Karakter vokal yang dimiliki beliau juga unik dan menjadikan beliau salah seorang penyanyi rock lagenda tanahair. Maka tidak hairanlah beliau kerap diberi peluang merakamkan semula lagu-lagu yang pernah dipopularkan oleh penyanyi lain namun dengan cara dan identitinya tersendiri.

Hattan juga dikenali sebagai antara penyanyi yang lantang mempersoalkan kemasukan lagu-lagu artis luar negara yang adakalanya dilihat agak berlebihan dalam industri muzik tempatan. Sikap terus-terang beliau ini agak kurang disenangi beberapa pihak.

Penglibatan dalam program realiti tv 
Hattan diberi tugas untuk mendidik protege bernama Alynn dalam rancangan Mentor musim pertama pada tahun 2005. Bagaimanapun Alynn tidak berjaya memasuki peringkat akhir.

Kemudian beliau menjadi pengkritik tetap Akademi Fantasia 2007 dan telah dilantik sebagai pengetua Akademi Fantasia 2014.

Pada tahun 2015 beliau bergandingan bersama Ajak Shiro dalam kumpulan Juri untuk menggantikan Awie sementara waktu di Juara Parodi. Pada peringkat akhir Kumpulan Juri mendapat Tempat Ketiga.

Kehidupan peribadi 
Beliau pernah berkahwin dengan Arianie Mohd Abidin pada 17 Disember 1996 sebelum bercerai talak satu pada 10 Mac 2005 di Mahkamah Rendah Syariah Petaling Jaya. Hasil perkahwinan itu, mereka dikurniakan seorang cahaya mata, Adam Eiman (lahir 1998). 

Beliau kemudiannya mendirikan rumah tangga bersama Farah Asyikin Othman, pada 11 November 2011 di kediaman penyanyi tersebut di Seri Menanti sebelum bercerai dengan talak satu di Mahkamah Rendah Syariah Kuala Pilah pada 12 Januari 2012.

Beliau kembali menikahi bekas isterinya Datin Arianie pada 24 Julai 2013.

Diskografi

Album Berkumpulan 
 War Rock 1 (1987) - Pelbagai Artis (Bersama kumpulan Pratayuda)
 FRU - Kelahiran (1988)

Album Studio (Solo) 
 Nostalgia (1987)
 Hattan (1990/1991)
 Antem (1992)
 Ana Permata Timur (1993)
 Mentor (1994) - album khas tribute lagu-lagu ciptaan Datuk M. Nasir
 Satu Malaya Dah Tahu (1996)
 Biso Bonar (1998)
 Aku Dan Mentor (2000)
 Palestin: Jangan Menangis (2002)
 Masterpiece (2007) - album khas tribute lagu-lagu Datuk Ramli Sarip dan Sweet Charity
 Inderawala (2010)

Album kompilasi 
 Meniti Perjalanan (1998)
 Terbaik Hattan (2002)
 Rock Malaya - Greatest Hits 1990-2005 (2005)

Lagu Hits Nombor 1 
 "Memburu Rindu" - Pujaan 10 (3 minggu
 "Mahligai Syahdu" -  Pujaan 10 (4 minggu)
 "Rendang Tak Berbuah" - Radio Muzik (5 minggu)
 "Meniti Perjalanan" - Radio Muzik (2 minggu)
 "Biso Bonar" - Radio Muzik (1 minggu)
 "Samba Apa Saja" - Carta Era
 "Gadis Jolobu" - Carta Era

Anugerah Juara Lagu 
Dato' Hattan pernah beberapa kali menyertai pertandingan Anugerah Juara Lagu (AJL) iaitu seperti berikut:
 AJL 1991 - lagu Memburu Rindu
 AJL 1992 - lagu Mahligai Syahdu
 AJL 2014 - lagu Gadis Jolobu (bersama W.A.R.I.S)

Lagu ciptaan
Beliau turut berbakat dalam bidang penciptaan lagu, antaranya:
Michelle - Kris (1993)
Misteri Kasih - Kris (1993)
Biso Bonar - Hattan (1998)
Aku Tahu Aku Rindu - Nora(2001)
Memandu Nafsu - Search(1990)

Filemografi

Filem

Drama

Televisyen

Telefilem

Anugerah dan pencalonan

Penghargaan

Penghargaan Malaysia
  :
  Darjah Indera Mahkota Pahang (DIMP) - Dato' (2012)

Rujukan

Pautan luar  
 

Kelahiran 1964
Orang Malaysia berketurunan Minangkabau
Penyanyi lelaki Malaysia
Orang dari Negeri Sembilan
Orang hidup
Pelakon lelaki Malaysia
Orang Malaysia berketurunan Melayu
Muslim Malaysia